Document ID: 32004R2088

KOMISJONI MÄÄRUS (EÜ) nr 2088/2004,
7. detsember 2004,
millega muudetakse määrust (EÜ) nr 2497/2001 ja määrust (EÜ) nr 2597/2001 teatavate Horvaatiast pärinevate kalade ja kalandustoodete tariifikvootide ning teatavate Horvaatiast, endisest Jugoslaavia Makedoonia Vabariigist ja Sloveeniast pärinevate veinide osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi ühinemistingimusi ning Euroopa Liidu asutamislepingute kohandusi käsitlevat akti, (1) eriti selle artikli 57 lõiget 2,
võttes arvesse nõukogu 19. novembri 2001. aasta määrust (EÜ) nr 2248/2001 ühelt poolt Euroopa ühenduste ja nende liikmesriikide ning teiselt poolt Horvaatia Vabariigi vahelise stabiliseerimis- ja assotsieerimislepingu ning Euroopa Ühenduse ja Horvaatia Vabariigi vahelise vahelepingu teatava rakenduskorra kohta, (2) eriti selle artiklit 7,
võttes arvesse nõukogu 21. jaanuari 2002. aasta määrust (EÜ) nr 153/2002 ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahelise stabiliseerimis- ja assotsieerimislepingu ning Euroopa Ühenduse ja endise Jugoslaavia Makedoonia Vabariigi vahelise vahelepingu teatava rakenduskorra kohta, (3) eriti selle artiklit 7,
ning arvestades järgmist:
(1)
Nõukogu 11. oktoobri 2004 aasta otsusega 2004/778/EÜ (4) on nõukogu sõlminud ühelt poolt Euroopa Ühenduse ja teiselt poolt Horvaatia Vabariigi vahelise kaubandust ja kaubandusküsimusi käsitleva vahelepingu protokolli, et võtta arvesse Tšehhi Vabariigi, Eesti Vabariigi, Küprose Vabariigi, Ungari Vabariigi, Läti Vabariigi, Leedu Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi ühinemist Euroopa Liiduga (edaspidi “laienemisprotokoll”). Laienemisprotokoll kehtib ajutisel alusel alates 1. maist 2004.
(2)
Nõukogu 22. novembri 2004 aasta otsusega (5) kinnitas nõukogu ühelt poolt Euroopa ühenduste ja nende liikmesriikide ja teiselt poolt endise Jugoslaavia Makedoonia Vabariigi vahelise stabiliseerimis- ja assotsiatsioonilepingu protokollile allakirjutamise ja selle ajutise kohaldamise alates 1. maist 2004, et võtta arvesse Tšehhi Vabariigi, Eesti Vabariigi, Küprose Vabariigi, Ungari Vabariigi, Läti Vabariigi, Leedu Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi ühinemist Euroopa Liiduga (edaspidi “laienemisprotokoll”).
(3)
Mõlemad laienemisprotokollid sätestavad uued tariifikvoodid ja komisjoni määruses (EÜ) nr 2497/2001 19. detsembrist 2001 määratud olemasolevate tariifikvootide muutused, avades ja sätestades ühenduse administratsioonile teatavate Horvaatiast pärinevate kalade ja kalatoodete tariifikvoodid, (6) ja komisjoni määruses (EÜ) nr 2597/2001 28. detsembrist 2001 määratud olemasolevate tariifikvootide muutused, avades ja sätestades ühenduse administratsioonile teatavate Horvaatiast, endisest Jugoslaavia Makedoonia Vabariigist ja Sloveenia Vabariigist pärinevate veinide tariifikvoodid. (7)
(4)
Laienemisprotokollides sätestatud uute tariifikvootide rakendamiseks ja olemasolevate tariifikvootide muutmiseks on vajalik täiendada määrust (EÜ) nr 2497/2001 ja määrust (EÜ) nr 2597/2001.
(5)
Uute tariifikvootide mahud ja olemasolevate tariifikvootide mahtude kasv aastaks 2004 arvestatakse proportsionaalselt laienemisprotokollides täpsustatud alusmahtude põhjal, arvestades osaperioodi enne 1. maid 2004.
(6)
Määruses (EÜ) nr 2497/2001 ja määruses (EÜ) nr 2597/2001 sätestatud teatavate olemasolevate tariifikvootide halduse hõlbustamise eesmärgil tuleb käesoleva määruse täienduse alusel avatud tariifikvootide maksustamisel arvestada kõnealuste tariifide raames imporditud koguseid vastavalt määrusele (EÜ) nr 2497/2001 ja määrusele (EÜ) nr 2597/2001.
(7)
Pärast Sloveenia liitumist Euroopa Liiduga kaovad määruses (EÜ) nr 2597/2001 sätestatud kõnealuse liikmesriigi päritoluga veinide tariifikvoodid. Seetõttu tuleb kustutada viited kõnealustele kvootidele.
(8)
Laienemisprotokollid kehtivad alates 1. maist 2004 ja seega kehtib käesolev määrus alates samast kuupäevast ja jõustub nii ruttu kui võimalik.
(9)
Käesolevas määruses sätestatud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2497/2001 lisa asendatakse käesoleva määruse I lisas toodud tekstiga.
Artikkel 2
Määrust (EÜ) nr 2597/2001 muudetakse järgmiselt.
1.
Pealkiri asendatakse järgmisega:
2.
Artikkel 1 asendatakse järgmisega:
“Artikkel 1
1. Kui lisas loetletud Horvaatia Vabariigist või endisest Jugoslaavia Makedoonia Vabariigist pärinevad veinid suunatakse ühenduses vabasse ringlusesse, vabastatakse need tollimaksudest käesoleva määruse lisas täpsustatud ühenduse iga-aastaste tariifikvootide raames ja kooskõlas käesoleva määruse sätetega.
2. Kui asjaomane riik maksab kõnealuste toodete suhtes ekspordisubsiidiume, tuleks otsustega 2001/919/EÜ, 2001/918/EÜ ja 2001/916/EÜ sõlmitud lisaprotokollides (edaspidi “veini käsitlevad lisaprotokollid”) sätestatud tariifikvootide raames tollimaksust vabastamine selle riigi puhul peatada.”
3.
Artikkel 3 asendatakse järgmisega:
“Artikkel 3
Olenemata veine käsitlevate lisaprotokollide I lisa punkti 5 alapunktis a sätestatud tingimustest, kohaldatakse artikli 1 lõikes 1 osutatud ühenduse tariifikvootide raames veini importimisel asjaomastes protokollides päritolustaatusega toodete mõiste määratlust ja halduskoostöö meetodeid,
-
Euroopa Ühenduse ja Horvaatia Vabariigi vahelise vahelepingu,
-
Euroopa ühenduste ja nende liikmesriikide ning Horvaatia Vabariigi vahelise stabiliseerimis- ja assotsiatsioonilepingu,
-
ja Euroopa ühenduste ja nende liikmesriikide ning endise Jugoslaavia Makedoonia Vabariigi vahelise stabiliseerimis- ja assotsiatsioonilepingu sätteid.”
4.
Artikkel 5 asendatakse järgmisega:
“Artikkel 5
1. Lisa I osas järjekorranumbri 09.1588 all osutatud Horvaatiast pärinevate veinide individuaaltariifikvooti suurendatakse igal aastal.
2. Lõikes 1 osutatud iga-aastast suurendust võib kohaldada ainult siis, kui eelmisel aastal avatud vastavast mahust on kasutatud vähemalt 80 %.
Komisjon vaatab igal aastal kasutatud mahud läbi ja võtab Horvaatia osas vastu nende mahtude kohandamiseks vajalikud sätted.”
5.
Lisa asendatakse käesoleva määruse II lisas toodud tekstiga.
Artikkel 3
Koguseid, mis on ühenduses alates 1. jaanuarist 2004 tariifikvootide raames järjekorranumbritega 09.1581, 09.1582, 09.1583, 09.1584, 09.1585, 09.1586, 09.1588, 09.1589, 09.1558 ja 09.1559 vastavalt määrusele (EÜ) nr 2497/2001 ja määrusele (EÜ) nr 2597/2001 vabasse ringlusse suunatud, võetakse käesoleva määruse jõustumisel määruse (EÜ) nr 2497/2001 ja määruse (EÜ) nr 2597/2001 lisas esitatud vastavate tariifikvootide maksustamisel arvesse.
Artikkel 4
Käesolev määrus jõustub selle avaldamise päeval Euroopa Liidu Teatajas.
Käesolev määrus kehtib alates 1. maist 2004.
Käesolev määrus on oma terviklikkuses siduv ja otseselt kehtiv kõikidele liikmesriikidele.
Brüssel, 7. detsember 2004

Labels: 3
17
18
6